
REPUBLIKA HRVATSKA
KARLOVAČKA ŽUPANIJA

OPĆINA RIBNIK
OPĆINSKO VIJEĆE 


KLASA:  400-01/25-01/3
URBROJ: 2133-21-01-25-3
Ribnik, 17.12.2025. god.

Na temelju članka 18. Zakona o proračunu (»Narodne novine« broj 144/21)  i članka 31. Statuta Općine Ribnik (“Glasnik Karlovačke županije” broj 18/13, 17/16, 04/18, 21/20, 19/21 i 13/22), Općinsko vijeće Općine Ribnik na svojoj 04 . redovnoj sjednici održanoj dana  17. prosinca  2025. godine, donijelo je

ODLUKU
o izvršavanju Proračuna Općine Ribnik 
za 2026. godinu



I. OPĆE ODREDBE

Članak 1.

	Člankom 18. Zakona o proračunu ( NN 144/21  – u daljnjem tekstu: Zakon o proračunu) propisana je obveza donošenja Odluke o izvršenju proračuna Jednica lokalne i područne ( regionalne ) samouprave, kojom se omogućava provedba usvojenog proračuna te u skladu sa zakonskim odredbama uređuju izuzeci i posebnosti koje proizlaze iz usvojenog proračuna. 

	Sukladno Zakonu o proračunu ovom se Odlukom uređuje struktura prihoda, primitaka, rashoda i izdataka Proračuna i njegovo izvršavanje, opseg zaduživanja i jamstava jedinice lokalne samouprave,  upravljanje financijskom i nefinancijskom imovinom,  ovlasti načelnika Općine Ribnik (u daljnjem tekstu: Načelnika) u izvršavanju Proračuna te druga pitanja o izvršavanju Proračuna.


II. STRUKTURA PRORAČUNA

Članak 2.


Proračun se sastoji od plana za proračunsku godinu i projekcija za sljedeće dvije godine, a sadrži 
opći i posebni dio, te obrazloženja.

Opći dio proračuna sadrži sažetak Računa prihoda i rashoda i Računa financiranja te Račun prihoda i rashoda i Račun financiranja.

Sažetak Računa prihoda i rashoda i Sažetak Računa financiranja sadrži prikaz ukupno očekivanih prihoda i primitaka i rashoda i izdataka na razini razreda ekonomske klasifikacije te razliku između očekivanih prihoda i rashoda te primitaka i izdataka. 
Ako ukupni prihodi i primici nisu jednaki ukupnim rashodima i izdacima, sažetak sadrži i podatke o prenesenom višku ili prenesenom manjku. Ukoliko nije moguće u jednoj proračunskoj godini podmiriti planirani manjak odnosno utrošiti planirani višak potrebno je donijeti višegodišnji plan uravnoteženja i isti uključiti u proračun.

Račun prihoda i rashoda proračuna sadrži prikaz ukupno očekivanih prihoda i rashoda iskazanih prema proračunskim klasifikacijama: ekonomskoj klasifikaciji, izvorima financiranja te funkcijskoj klasifikaciji.
Račun financiranja sadrži prikaz ukupno očekivanih primitaka i izdataka iskazanih prema proračunskim klasifikacijama: ekonomskoj klasifikaciji i izvorima financiranja.

Posebni dio proračuna sadrži prikaz ukupno očekivanih rashoda i izdataka prema organizacijskoj klasifikaciji, programskoj klasifikaciji, izvorima financiranja i ekonomskoj klasifikaciji.

Obrazloženje proračuna sastoji se od obrazloženja općeg dijela proračuna i obrazloženja posebnog dijela proračuna.
Obrazloženje općeg dijela proračuna sadrži obrazloženje:
– prihoda i rashoda, primitaka i izdataka proračuna 
– prenesenog manjka odnosno viška proračuna.
Obrazloženje posebnog dijela a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja.


III. IZVRŠENJE PRORAČUNA



Članak 3.

Za planiranje i izvršavanje Proračuna u cjelini odgovoran je Načelnik.
Odgovornost za izvršavanje proračuna podrazumijeva odgovornost za preuzimanje i verifikaciju obveza, za izdavanje naloga za plaćanje na teret proračunskih sredstava, te za utvrđivanje prava naplate i izdavanje naloga za naplatu u korist proračunskih sredstava, primjenjujuči fiskalna pravila Zakona o fiskalnoj odgovornosti („Narodne novine“ 111/18, 83/23) i osigurati učinkovito i djelotvorno funkcioniranje sustva financijskog upravljanja i kontrola kao i sustava nadzora i kontrole nad trošenjem proračunskih sredstava.

Članak 4.

	Prihodi Proračuna ubiru se i uplaćuju u Proračun u skladu sa zakonom i drugim propisima neovisno o visini prihoda planiranih u Proračunu.
	
Članak 5.

	Svaki rashod i izdatak iz Proračuna mora se temeljiti na vjerodostojnoj knjigovodstvenoj ispravi kojom se dokazuje obveza plaćanja.
	
Članak 6.

	Postupak nabave roba, radova i usluga mora se temeljiti na propisima o javnoj nabavi.

	
Članak 7.

	Sredstva za rad političkih stranaka zastupljenih u Općinskom vijeću, naknade troškova za rad članova Općinskog vijeća  isplaćivat će se temeljem Odluka Općinskog  vijeća.

	
Članak 8.

	Načelnik odobrava preraspodjelu sredstava na proračunskim stavkama najviše do 5% rashoda i izdataka na stavci koja se umanjuje.
	Načelnik je o preraspodjeli sredstava obvezan izvijestiti Općinsko vijeće na prvoj sljedećoj sjednici.
Ako tijekom godine dođe do znatnije neusklađenosti ostvarivanja planiranih prihoda/primitaka i rashoda/ izdataka Proračuna, predložit će se Općinskom vijeću  donošenje  izmjena i dopuna Proračuna.


IV. PRORAČUNSKA ZALIHA 

Članak 9.

U proračunu se utvrđuju sredstva za nepredviđene rashode  – Proračunska  zaliha. Kada se tijekom godine ti nepredviđeni rashodi realiziraju, evidentiraju se na teret računa stvarnih rashoda kojima prema vrsti pripadaju. Odstupanja izvršenja od plana na tim računima obrazlažu se financiranjem sredstvima pod stavkom Proračunska zaliha, te zbroj odstupanja mora odgovarati iznosu na stavci Proračunske zalihe.   Pod nepredviđenim rashodima podrazumijevaju se rashodi za koje u proračunu nisu osigurana sredstva ili se tijekom godine pokaže da nisu osigurana dostatna sredstva, jer ih pri planiranju proračuna nije bilo moguće predvidjeti. Proračunska zaliha može iznositi najviše do visine 0,5 % proračunskih prihoda bez primitaka.
            U Proračunu su planirana sredstva proračunske zalihe u ukupnom iznosu od 1.000,00 Eura koja će se koristiti za zakonski utvrđene namjene. O korištenju proračunske zalihe odlučuje Načelnik i o tome izvještava Općinsko vijeće.

V. UPRAVLJANJE IMOVINOM I DUGOVIMA 

Članak 10.

Imovina  jedinice lokalne samouprave jest financijska i nefinancijska imovina u vlasništvu jedinice lokalne samouprave ( članak 92. Zakona o proračunu ).
Raspoloživim novčanim sredstvima na računu Proračuna u skladu s člankom 93. Zakona o proračunu upravlja Općinski načelnik. 

Slobodna novčana sredstva mogu se oročavati kod poslovne banke poštujući načela sigurnosti i likvidnosti i isplativosti ulaganja. Odluku o oročavanju donosi načelnik i potpisuje Ugovor o oročavanju. 

Načelnik donosi posebnu odluku o kriterijima, uvjetima i postupku odgode plaćanja te otpisa potraživanja Općine Ribnik 

Članak 11. 

	Općina se može zaduživati uzimanjem kredita, zajmova i izdavanjem vrijednosnih papira, u skladu sa Zakonom i pozitivnim propisima. Zaduživanje može biti dugoročno i kratkoročno.
	
Članak 12.

             Općina se može kratkoročno zadužiti najduže do 12 mjeseci isključivo za premošćivanje jaza nastalog zbog različite dinamike priljeva sredstava i dospijeća obveza u suglasju sa Zakonom o proračunu.
	Odluku o kreditnom zaduženju iz stavka 1. ovog članka donosi Načelnik.
	
Članak 13. 

Općina  se može dugoročno zadužiti samo za investiciju koja se financira iz proračuna, koju je potvrdilo predstavničko tijelo, uz suglasnost Vlade, a na prijedlog ministra financija.  Ugovor o zaduživanju sklapa načelnik na osnovu donesenog proračuna i suglasnosti Vlade. Općina izvještava Ministarstvo financija o sklopljenom ugovoru o zaduživanju u roku od 8 dana od sklapanja, te tromjesečno o tijeku otplate zajma.  Ukupna godišnja obveza po osnovi zaduživanja može iznositi najviše do 20% ostvarenih prihoda u godini koja prethodi godini u kojoj se zadužuje, umanjenih za iznose primljenih domaćih i stranih pomoći i donacija, za prihode iz posebnih ugovora i prihode ostvarene s osnove dodatnih udjela u porezu na dohodak i pomoći izravnanja za financiranje decentraliziranih funkcija.

VI. PRIMJENA PRORAČUNSKOG RAČUNOVODSTVA FINANCIJSKORAČUNOVODSTVENA KONTROLA I IZVJEŠTAVANJE


Članak 14.

	Proračun primjenjuje sustav proračunskog računovodstva.
Jedinstveni upravni odjel prati primjenu financijskih propisa, prati primjenu sustava proračunskog računovodstva te poslove financijskog izvješćivanja, prati nastanak obveza ( kratkoročnih, dugoročnih i kreditnih obveza ) i njihovo plaćanje, te upravljanje gotovinom.
Jedinstveni upravni odjel vrši fakturiranje općinskih prihoda i vodi analitičke evidencije korisnika, obračunava i vrši isplatu plaća i naknade i svih drugih obveza. 


Članak 15.

	Jedinstveni upravni odjel  izrađuje i dostavlja Načelniku polugodišnji i godišnji izvještaj o izvršenju Proračuna u rokovima propisanim Zakonom o proračunu.
Načelnik podnosi polugodišnji i godišnji izvještaj o izvršenju Proračuna Općinskom  vijeću u rokovima propisanim Zakonom o proračunu.
	

VII. URAVNOTEŽENJE I IZVRŠENJE PRORAČUNA 

Članak 16.

	Proračun se izvršava od 01. siječnja do 31. prosinca 2026. godine. 
Samo naplaćeni prihodi u kalendarskoj godini priznavaju se kao prihodi Proračuna  2026. godine.
Rashodi poslovanja za koje je nastala obaveza u 2026. godini rashodi su proračuna za 2026. gudinu, neosivsno o plačanju.
Ako tijekom godine dođe do znatnije neusklađenosti u ostvarivanju prihoda i primitaka te izvršavanju izdataka predložit će se izmjene i dopune Proračuna. 

Članak 17.

	Ova Odluka stupa na snagu osmog dana od dana objave u Službenom glasniku Općine Ribnik, a primjenjuje se od 1. siječnja 2026. godine.




								PREDSJEDNICA 
OPĆINSKOG VIJEĆA:
          JELENA DOLINAR

